b"\n_START_ARTICLE_\nTalakan de Guzgan\n_START_PARAGRAPH_\nTalakan de Guzgan o Djuzdjan fou una ciutat de P\xc3\xa8rsia avui a l'Afganistan del nord, prop de la frontera amb Turkmenistan, al nord de la cadena de muntanyes anomenada avui dia Band-i Turkistan, perpo l'empla\xc3\xa7ament exacta de la qual no es coneix per\xc3\xb2 podrien ser les ru\xc3\xafnes de Chachaktu o el lloc de Kalayi Wali. S'han proposat altres lloc entre Maymana i Faryab o a l'est de Faryab._NEWLINE_Formava part d'una satrapia sass\xc3\xa0nida integrada pels districtes despr\xc3\xa9s coneguts com a Nishapur, Herat, Merv, Merv al-Rudh, Faryab, Talakan, Balkh, Bukhar\xc3\xa0, Badghis, Abiward, Gardjistan, Tus, Sarakhs i Gurgan. El 709 en les primeres incursions \xc3\xa0rabs al Khurasan i l'Oxus s'ementa un senyor local de nom Shurab que encara apareix el 734, segurament d'una casa de pr\xc3\xadnceps antics vassall perses. El 777 va caure en mans del rebel kharigita Yusuf al-Barm al-Thakafi, revoltat contra el califa al-Mahdi. El 834 es va revoltar a Talakan contra el califa al-M\xc3\xbatassim, l'alida husaynida Muhammad ibn al-Kasim. Els ge\xc3\xb2grafs musulmans la consideren dependent de Merv, a tres dies de cam\xc3\xad. El 982 pertanyia als farigh\xc3\xbanides de Guzgan. El 1220 Genguis Khan va assetjar la ciutadella de Talakan, anomenada a les fonts com Nusrat Kuh, i es va rendir al caps d'uns mesos. El 1221, Tului, fill de Genguis, va utilitzar Talakan de base pel seu atac al Khurasan."